"Die slegte mens bring die slegte te voorskyn uit die oorvloed slegte dinge in sy hart" (Lukas 6:45). Die slegte hart word nie beheer deur God nie, maar deur begeertes (Jakobus 4:1-4).
God is hewig ontsteld oor die haat in ons land. Hy huil oor die lyding, trauma, verliese, dood. Hy antwoord haters en geweldenaars met ... 'n Liefdeswoord! 'n Liefdesdaad! Sy antwoord is sy Seun! Hy wond sy Seun en straf Hom met die ewige dood in die plek van moordenaars. Deur sy Gees ruk Hy ons haatharte uit en gee vir ons liefdesharte. Hierdie harte word deur die Heilige Gees beheer en voortdurend gevul met gedagtes en begeertes van liefde wat oorvloei in woorde en dade van liefde!